Ministerstvo spravodlivosti Slovenskej republiky v roku 2010 z rozpočtových prostriedkov zabezpečovalo úlohy a činnosti súdnictva a ostatných rezortných organizácií, ktoré vyplývali hlavne z Programového vyhlásenia vlády Slovenskej republiky a zo stanovených priorít rezortu. 

P R Í J M Y 

Schválený rozpočet príjmov na rok 2010 vo výške 2 987 453 Eur bol plnený sumou 5 028 437 Eur, t. j na 168,32 %, z toho podľa § 23 ods. 
1 písm. e) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov bolo do príjmov štátneho rozpočtu odvedených 1 750 Eur, ktoré vo výdavkovej časti rozpočtu na programe 08P Financovanie systému súdnictva, kategórii 630 Tovary a služby boli čerpané vo výške 
1 088 Eur.

Plnenie príjmov v roku 2010 je vyššie oproti roku 2009 o 152 414 Eur, ovplyvnené hlavne plnením príjmov z peňažných trestov. 

Súdnictvo, ostatné rozpočtové organizácie a Ministerstvo spravodlivosti SR - ústredný orgán plnili príjmy v roku 2010 pri porovnaní s plnením príjmov za rok 2009 takto: 

(v eurách)

Ukazovateľ	Skutočnosť
2009	Schválený rozpočet 2010	Upravený rozpočet
2010	Skutočnosť
2010	%
plnenia
k uprav. rozpočtu 2010	
210 Príjmy z podnikania a z vlastníctva majetku	103 032	75 421	89 921	118 647	131,95	
220 Administratívne poplatky a iné poplatky a platby	2 132 561	1 277 959	1 208 008	2 167 066	179,39	
230 Kapitálové príjmy 	960	0	500	500	100,00	
240 Úroky z tuzem. úverov, pôžičiek, návratných finan. výpomoci, vkladov	0	130	30	0	0,00	
290 Iné nedaňové príjmy 	2 592 989	1 633 943	1 688 994	2 742 224	162,36	
300 Granty a transfery	46 481	0	0	0	0,00	
Príjmy celkom	4 876 023	2 987 453	2 987 453	5 028 437	168,32	

Kategória 210 Príjmy z podnikania a z vlastníctva majetku - príjmy boli splnené vo výške 118 647 Eur. Na plnení uvedených príjmov sa predovšetkým podieľali príjmy z prenajatých budov, služobných bytov, pozemkov, nebytových priestorov na zabezpečenie závodného stravovania, bufetov a občerstvovacích automatov, zubných a praktických lekárov, poštových a novinových stánkov.

Kategória 220 Administratívne poplatky a iné poplatky a platby - príjmy boli splnené vo výške 2 167 066 Eur. V súdnictve boli príjmy plnené hlavne z náhrad za právne služby a trovy preddavkované zo štátneho rozpočtu (svedočné, znalečné a tlmočnícke úkony), príjmy za ubytovne, za telefónne hovory od zamestnancov hradené za december 2009 v celkovej výške 1 353 751 Eur, z toho tržby z predaja kolkových známok boli odvedené vo výške 168 919 Eur. Plnenie príjmov Justičnej pokladnice pri Krajskom súde v Bratislave je vo výške 580 984 Eur. Na Ministerstve spravodlivosti SR - ústrednom orgáne príjmy boli plnené hlavne z vydávania Obchodného vestníka vo výške 652 977 Eur, zo zápisov a výpisov zo zoznamu znalcov a tlmočníkov vo výške 21 740 Eur, zo zápisov správcov vo výške 39 376 Eur. Ďalšie príjmy boli plnené z tržieb z predaja tovaru v bufete a za poskytované ubytovanie Inštitútom vzdelávania Ministerstva spravodlivosti SR, Omšenie a Justičnou akadémiou Pezinok (vrátane detašovaného pracoviska Omšenie). 

Kategória 230 Kapitálové príjmy - príjmy boli plnené vo výške 500 Eur z predaja poškodeného a vyradeného služobného motorového vozidla Okresného súdu Kežmarok z dôvodu povodne. 

Kategória 290 Iné nedaňové príjmy - za sledované obdobie boli plnené vo výške 2 742 224 Eur, z toho v súdnictve trovy trestného konania boli vo výške 
1 210 426 Eur, z toho čiastku 609 991 Eur dosiahla Justičná pokladnica pri Krajskom súde v Bratislave. Peňažné tresty boli plnené vo výške 1 315 806 Eur, kaucie v čiastke 22 572 Eur. Ďalšie príjmy v rámci tejto kategórie predstavovali príjmy z dobropisov za elektrickú energiu, plyn, vrátené platby zo zahraničných pracovných ciest, neprevzaté a vrátené odškodnenia osôb v zmysle platných predpisov, z poistného plnenia za poistné udalosti na budove Okresného súdu Topoľčany a na služobnom motorovom vozidle Okresného súdu Kežmarok. 

Významnú položku príjmov v súdnictve tvoria ďalšie príjmy zo súdnych poplatkov vo výške 57 661 794 Eur, čo je v porovnaní s rokom 2009 viac o 2 202 597 Eur. Súdy odviedli príslušným daňovým úradom 38 427 363 Eur a 19 234 431 Eur bolo uhradených v kolkoch. 

(v eurách) 

Súdne poplatky	Rok 2008	Rok 2009	Rok 2010	
Odvedené daňovým úradom	29 347 872	34 935 390	38 427 363	
Uhradené v kolkoch	22 661 289	20 523 807	19 234 431	
Spolu	52 009 161	55 459 197	57 661 794	

V Ý D A V K Y

Súdnictvo, ostatné rozpočtové organizácie a Ministerstvo spravodlivosti SR - ústredný orgán v hodnotenom období hospodárili s pridelenými rozpočtovými prostriedkami takto: 

(v eurách)

Ukazovateľ	Skutočnosť
2009	Schválený rozpočet 2010	Upravený rozpočet 2010	Skutočnosť 2010	%
čerpania
k uprav. rozpočtu 2010	
Mzdy, platy, služobné príjmy a OOV	85 554 951	89 462 716	87 671 884	87 671 312	100,00	
Poistné a príspevok do poisťovní	24 630 206	28 745 616	25 861 695	25 861 575	100,00	
Tovary a služby	25 607 653	19 066 407	43 386 968	43 385 454	100,00	
Bežné transfery	4 631 462	2 595 477	6 557 437	6 557 337	100,00	
Bežné výdavky	140 424 272	139 870 216	163 477 984	163 475 678	100,00	
Kapitálové výdavky	10 177 102	1 702 663	2 531 155	2 530 927	99,99	
Výdavky celkom	150 601 374	141 572 879	166 009 139	166 006 605	100,00	

Schválený rozpočet výdavkov vo výške 141 572 879 Eur bol rozpočtovými opatreniami upravený na 166 009 139 Eur. Vyčerpaný bol na 100,0 % v sume 
166 006 605 Eur. 

Pri porovnaní čerpania rozpočtových prostriedkov v roku 2010 s dosiahnutou skutočnosťou za rok 2009 možno konštatovať, že v roku 2010 došlo k zvýšeniu čerpania celkových rozpočtových prostriedkov o 15 405 231 Eur, ovplyvnené hlavne kategóriou 630 Tovary a služby a kategóriou 640 Bežné transfery o 19 703 676 Eur. Zvýšené čerpanie rozpočtových prostriedkov v týchto kategóriách bolo hlavne z dôvodu realizácie všetkých neuhradených záväzkov z roku 2009 vo výške 10 935 995 Eur, ktoré prešli na ťarchu rozpočtu roka 2010 a súčasne boli realizované aj ďalšie nevyhnutne potrebné prevádzkové prostriedky v súdnictve. Kategória 610 Mzdy, platy, služobné príjmy a OOV bola v roku 2010 vyššie čerpaná oproti roku 2009 o 2 116 361 Eur, kategória 620 Poistné a príspevok do poisťovní 
o 1 231 369 Eur a v kategórii 700 Kapitálové výdavky boli výdavky čerpané nižšie o 7 646 175 Eur.

Čerpanie rozpočtových prostriedkov podľa kategórií je nasledovné:

•	Kategória 610 – Mzdy, platy, služobné príjmy a ostatné osobné vyrovnania

Zákonom č. 497/2009 Z. z. o štátnom rozpočte na rok 2010 boli schválené rozpočtové prostriedky v kategórii výdavkov 610 - Mzdy, platy, služobné príjmy a ostatné osobné vyrovnania v celkovej výške 89 462 716 Eur, z toho pre Ministerstvo spravodlivosti SR - ústredný orgán 3 749 824 Eur.

Rozpočtovými opatreniami Ministerstva financií SR bol schválený rozpočet mzdových prostriedkov k 31. decembru 2010 znížený a upravený na sumu 87 671 884 Eur, z toho na Ministerstve spravodlivosti SR - ústrednom orgáne na sumu 3 479 592 Eur. Znížením limitu miezd, platov, služobných príjmov a ostatných osobných vyrovnaní v celkovej výške 1 790 832 Eur boli zabezpečené nevyhnutné výdavky v kategórii 630 Tovary a služby a v kategórii 640 Bežné transfery. Od 1. januára 2010 boli zvýšené platové tarify štátnych zamestnancov, zvýšené stupnice platových taríf  zamestnancov pri výkone práce vo verejnom  záujme o 1 % a v nadväznosti na zverejnenie priemernej mesačnej nominálnej mzdy zamestnanca v hospodárstve Slovenskej republiky za rok 2009 Štatistickým úradom SR, boli od 
1. januára 2010 upravené platy sudcov o 2,95 %. Rozpočtové  prostriedky na zvýšenie platov  sudcov a zamestnancov boli realizované v rámci limitov schváleného rozpočtu, z úspor mzdových prostriedkov.

Výdavky na mzdy, platy, služobné príjmy a ostatné osobné vyrovnania boli čerpané vo výške 87 671 312 Eur, t. j. 100,0 % z upraveného rozpočtu.

Záväzný ukazovateľ v rozpočte pre rok 2010 v kategórii 610 - Mzdy, platy, služobné príjmy a ostatné osobné vyrovnania bol dodržaný.

•	Kategória 620 – Poistné a príspevok do poisťovní 

Upravený rozpočet výdavkov vo výške 25 861 695 Eur bol vyčerpaný sumou 25 861 575 Eur na 100,0 %. Rozpočtové prostriedky boli čerpané v nadväznosti na kategóriu 610 Mzdy, platy, služobné príjmy a ostatné osobné vyrovnania, a to na povinné odvody na poistnom do zdravotných poisťovní, Sociálnej poisťovne a na príspevok do doplnkových dôchodkových poisťovní. 

•	Kategória 630 – Tovary a služby

Upravený rozpočet vo výške 43 386 968 Eur bol vyčerpaný čiastkou 43 385 454 Eur na 100,0 %. Čerpanie rozpočtových prostriedkov podľa položiek v roku 2010 bolo nasledovné:

(v eurách)

Položky	Skutočnosť 2009	Upravený rozpočet 2010	Skutočnosť
 2010	% čerpania z uprav.
rozpočtu	
631 Cestovné náhrady	217 264	208 496	208 471	99,99	
632 Energia, voda a komunikácie	10 565 646	12 115 852	12 115 029	99,99	
633 Materiál 	2 177 376	3 413 591	3 413 325	99,99	
634 Dopravné	369 716	378 578	378 870	100,08	
635 Rutinná a štandardná údržba	1 923 802	1 919 199	1 919 680	100,03	
636 Nájomné za nájom	252 088	353 339	353 337	100,00	
637 Služby	10 101 761	24 997 913	24 996 742	100,00	
630 Tovary a služby	25 607 653	43 386 968	43 385 454	100,00	

K prekročeniu čerpania rozpočtových prostriedkov došlo na položke 634 Dopravné a na položke 635 Rutinná a štandardná údržba, z dôvodu povoleného prekročenia limitu výdavkov v zmysle § 23 ods. 1 písm. e) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. Krajský súd v Banskej Bystrici z dôvodu havárie motorového vozidla použil prostriedky zaslané poisťovňou vo výške 357 Eur a Okresný súd Topoľčany prostriedky vo výške 731 Eur použil na vymaľovanie poškodených priestorov súdu.

Zvýšené čerpanie rozpočtových prostriedkov v kategórii 630 Tovary a služby v roku 2010 o 17 777 801 Eur oproti čerpaniu rozpočtových prostriedkov v roku 2009 bolo hlavne realizovaním všetkých neuhradených záväzkov z roku 2009 vo výške 10 057 683 Eur, ktoré prešli na ťarchu rozpočtu roka 2010. Neuhradené záväzky boli realizované z pridelených rozpočtových prostriedkov Ministerstvom financií SR. Súčasne koncom roka 2010 došlo zo strany Ministerstva financií SR k prideleniu ďalších nevyhnutne potrebných prevádzkových prostriedkov pre súdnictvo. Okrem týchto pridelených prostriedkov Ministerstvo spravodlivosti SR hľadalo ďalšie možné riešenia na eliminovanie uvedeného stavu. Na základe súhlasu Ministerstva financií SR bol vykonaný aj presun rozpočtových prostriedkov z kategórie 610 Mzdy, platy, služobné príjmy a ostatné osobné vyrovnania do kategórie 630 Tovary a služby. Uhradením všetkých záväzkov sa splnila úloha vyplývajúca z programového vyhlásenia vlády, t. j. vláda SR uhradí dlhy štátu voči advokátom, znalcom, notárom, tlmočníkom, prekladateľom za ich služby poskytnuté v rezorte spravodlivosti. 

Čerpanie rozpočtových prostriedkov za rok 2010 na vybraných podpoložkách v porovnaní s rokom 2009 za súdnictvo, ostatné rozpočtové organizácie a Ministerstvo spravodlivosti SR – ústredný orgán je nasledovné: 

	(v eurách)

Podpoložky	Skutočnosť 2009	Skutočnosť 2010	Rozdiel	
	1	2	3 = (2-1)	
- energie, vodné, stočné	3 577 392	3 507 137	- 70 255	
- poštové služby	5 659 263	7 110 865	1 451 602	
- všeobecný materiál	1 087 243	1 786 905	699 662	
- nákup výpočtovej techniky	326 421	722 638	396 217	
- stravovanie zamestnancov	2 294 196	2 631 525	337 329	
- prídel do sociálneho fondu	1 179 173	1 248 857	69 684	
- údržba budov	475 822	232 570	- 243 252	
- údržba výpočtovej techniky	837 596	1 109 334	271 738	
- advokátske služby	1 956 523	11 673 915	9 717 392	
- znalecké posudky	642 583	3 206 919	2 564 336	
- notárske služby	182 545	878 018	695 473	
- exekútorské služby	71 463	729 947	658 484	

•	
Kategória 640 – Bežné transfery

Upravený rozpočet vo výške 6 557 437 Eur bol vyčerpaný sumou 6 557 337 Eur na 100,0 %. 
Použitie rozpočtových prostriedkov podľa jednotlivých podpoložiek ako aj porovnanie s rokom 2009 je uvedené v tabuľke:

(v eurách) 

Podpoložky	Skutočnosť
2009	Upravený rozpočet 2010	Skutočnosť
2010	% čerpania z uprav. rozpočtu	
649 003 Medzinárodnej organizácii	0	20 895	20 895	100,00	
642 006 Na členské príspevky	8 917	0	0	0,00	
642008 Na príspevok na osobitný účet	8 980	5 516	5 516	100,00	
642012 Na odstupné	68 769	102 106	102 105	100,00	
642013 Na odchodné	198 245	1 094 256	1 094 253	100,00	
642014 Jednotlivcovi	195 040	0	0	0,00	
642015 Na nemocenské dávky	286 714	295 769	295 757	100,00	
642029 Na náhradu 
z toho:
- Nálezy Ústavného súdu SR
- odškodnenie osôb
- ostatné	1 820 534

756 366
1 064 168
0	2 847 246

1 112 984
1 719 299
14 963	2 847 237

1 112 984
1 719 299
14 954	100,00

100,00
100,00
99,94	
642030 Príplatky a príspevky	2 044 263	2 191 649	2 191 574	100,00	
640 Bežné transfery	4 631 462	6 557 437	6 557 337	100,00	

Zvýšené čerpanie rozpočtových prostriedkov v roku 2010 oproti roku 2009 o 1 925 875 Eur bolo hlavne z dôvodu realizácie neuhradených záväzkov z roku 2009 v celkovej výške 843 925 Eur (Nálezy Ústavného súdu SR vo výške 215 743 Eur, odškodnenie osôb v zmysle právnych predpisov realizované Ministerstvom spravodlivosti SR - ústredným orgánom vo výške 620 223 Eur, ostatné vo výške 7 959 Eur), ktoré prešli na ťarchu rozpočtu roka 2010. Na zvýšené čerpanie rozpočtových prostriedkov má vplyv aj vyplatenie odchodného zamestnancom a sudcom pri prvom skončení pracovného (služobného) pomeru po nadobudnutí nároku na starobný dôchodok o 896 008 Eur. 

Rozpočtové prostriedky zabezpečovali hlavne realizáciu:

•	finančných nárokov podľa zákona č. 385/2000 Z. z. o sudcoch a prísediacich a o zmene a doplnení niektorých zákonov (príplatky k nemocenskému, k podpore pri ošetrení člena rodiny, k peňažnej pomoci v materstve, plat pri odchode do dôchodku, príplatky k dôchodku),
•	nárokov vyplývajúcich pre zamestnancov z náhrady príjmu pri dočasnej pracovnej neschopnosti, 
•	odškodňovania osôb podľa platných zákonov a odškodnenie na základe rozsudkov Európskeho súdu pre ľudské práva,
•	primeraného finančného zadosťučinenia pri porušení základného práva na prerokovanie veci bez zbytočných prieťahov - Nálezy Ústavného súdu SR . 

•	Kategória 700 – Kapitálové výdavky

Rozpočet v tejto kategórii výdavkov bol vo výške 1 702 663 Eur. Ministerstvo financií SR rozpočtovými opatreniami v priebehu roka upravovalo rozpočet kapitálových výdavkov k 31. decembru 2010 na objem 2 531 155 Eur. Skutočné čerpanie pridelených prostriedkov bolo vo výške 2 530 927 Eur, t. j. 99,99 % z upraveného rozpočtu.

V roku 2009 boli na základe oznámenia Ministerstva spravodlivosti SR v zmysle § 8 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov viazané Ministerstvom financií SR kapitálové prostriedky vo výške 969 259,37 Eur. Tieto rozpočtové prostriedky boli kapitole rozpočtovým opatrením uvoľnené do rozpočtu pre rok 2010. Finančné prostriedky v objeme 187 792 Eur boli čerpané na rekonštrukcii strechy súdnej sedrie v Rimavskej Sobote, na stavebnú rekonštrukciu budovy na Tichej ulici pre Okresný súd Košice I boli vyčerpané výdavky vo výške 119 473 Eur, na realizáciu opatrení v súvislosti so zabezpečením fyzickej a objektovej bezpečnosti krajských súdov a okresných súdov v sídle krajských súdov prostriedky v objeme 34 896,45 Eur a na elektronické služby pre obchodný register výdavky vo výške 85 000 Eur. Výdavky vo výške 215 400 Eur boli určené na rozvoj informačných systémov. Výdavky vo výške 276 298,37 Eur určené na realizáciu projektu komplexného informačného systému pre personálne a ekonomické agendy neboli čerpané a boli presunuté do rozpočtu na rok 2011. 

V rozpočte na rok 2010 Ministerstvo financií SR na základe oznámenia Ministerstva spravodlivosti SR viazalo prostriedky v objeme 1 244 209,37 Eur s predpokladaným použitím v roku 2011. Prostriedky vo výške 276 298,37 Eur určené na realizáciu projektu komplexného informačného systému pre ekonomické a personálne agendy a 19 500 Eur na rozvoj informačných technológií sú z roku 2009. Prostriedky z roku 2010 v objeme 201 911 Eur sú určené na obstaranie softvérového vybavenia pre ekonomické a personálne agendy, na 2. etapu projektu Jednotné kontaktné miesta sú vyčlenené výdavky vo výške 416 500 Eur, na softvér v súdnictve prostriedky v objeme 230 000 Eur, na rekonštrukciu telefónnej ústredne výdavky vo výške 25 000 Eur a na výmenu okien na zasadacej miestnosti a pojednávacej miestnosti na Ministerstve spravodlivosti SR – ústrednom orgáne vo výške 70 000 Eur a vo výške 5 000 Eur na stroje a zariadenia. 

Rozpočtové prostriedky podľa jednotlivých programov boli čerpané nasledovne:

(v eurách)

Program	Schválený rozpočet 2010	Upravený rozpočet 
2010	Skutočnosť
2010	% čerpania
k uprav. rozpočtu	
Kód	Názov					
06G	Ľudské zdroje	0	174 589	174 589	100,00	
06H	Hospodárska mobilizácia	18 588	18 588	17 945	96,54	
08P	Financovanie systému súdnictva	132 980 934	155 602 479	155 600 617	100,00	
08R	Tvorba a implementácia politík	8 573 357	10 213 483	10 213 454	100,00	
Programy spolu	141 572 879	166 009 139	166 006 605	100,00	

ZHODNOTENIE ZAMESTNANOSTI 

Celkový záväzný plánovaný počet miest sudcov a zamestnaneckých miest na rok 2010 bol stanovený na 6 104 miest, z toho Ministerstvo spravodlivosti SR – ústredný orgán 333 miest. 

Podľa stavu k 31. decembru 2010 celkový evidenčný počet zamestnancov (vo fyzických osobách) predstavoval v skutočnosti celkom 5 871 zamestnancov, z toho Ministerstvo spravodlivosti SR – ústredný orgán 258 zamestnancov.

Na neplnení plánovaného počtu miest sa podieľali najmä: 

-	voľné miesta, z dôvodu zrušenia nadbytočných miest na personálne dostatočne obsadených súdoch (skončenie štátnozamestnaneckého pomeru) za účelom ich následného prerozdelenia na súdy, ktoré sú nedostatočne personálne obsadené (predovšetkým išlo o personálne zabezpečenie súdnych oddelení pre nových sudcov), 

-	voľné miesta, z dôvodu skončenia štátnozamestnaneckého pomeru zo strany štátnych zamestnancov,

-	dočasne voľné miesta z dôvodu dlhodobej neprítomnosti zamestnancov (najmä čerpania materskej, resp. rodičovskej dovolenky, výkonu inej funkcie a inej dlhodobej neprítomnosti). 
ZHODNOTENIE MAJETKOVEJ POZÍCIE 

Na konci hodnoteného obdobia Ministerstvo spravodlivosti SR spravovalo majetok štátu vo výške 299 118 948 Eur. Hodnota spravovaného majetku štátu oproti roku 2009 sa znížila o 2 405 808 Eur. 

Najväčší podiel v spravovanom majetku bol zastúpený:
•	dlhodobým hmotným majetkom v hodnote 78 977 858 Eur, čo predstavovalo 26,40 % z celkového objemu spravovaného majetku. Najväčší podiel v dlhodobom hmotnom majetku tvorili objekty budov vo výške 76,03 %, pozemky vo výške 5,19 %, samostatné hnuteľné veci vo výške 2,66 % a dopravné prostriedky vo výške 0,26 %,
•	dlhodobými pohľadávkami v hodnote 25 400 670 Eur, čo predstavovalo 8,49 %,
•	krátkodobými pohľadávkami v hodnote 19 057 225 Eur, čo predstavovalo 6,37 %,
•	finančnými prostriedkami na účtoch v hodnote 29 185 593 Eur, čo predstavovalo 9,76 %.

V súdnictve je v súčasnosti v užívaní 92 objektov, z ktorých je 78 v správe súdov, 6 súdnych objektov je v nájme a 8 je užívaných v rámci zmluvy o výpožičke.

Priemerný vek budov, ktoré má súdnictvo v správe je 52 rokov, pričom najstarší objekt má 254 rokov a je to budova Krajského súdu v Prešove – tzv. palác Klobušických. Budova Krajského súdu v Prešove je súčasťou pamiatkového fondu. Okrem tohto objektu sú ešte ďalšie objekty staršie ako 100 rokov, a to súdna sedria v Rimavskej Sobote, ktorá je v rozpracovanej rekonštrukcii a jej vek je 125 rokov, budova Okresného súdu Komárno, ktorá je v užívaní 114 rokov, budova Okresného súdu Skalica 110 rokov, Okresný súd Dunajská Streda 108 rokov, budova súdov v Nitre s dobou užívania 107 rokov, Okresný súd Trnava 103 rokov a okresné súdy Rimavská Sobota a Lučenec 102 rokov.

Obstarávacia hodnota budov súdov je vo výške 93 391 699 Eur, ich zostatková hodnota k 31. decembru 2010 je vo výške 55 078 764 Eur, celkové percento opotrebovateľnosti je 41 %. Vysoké percento opotrebovanosti je v obvode Krajského súdu v Košiciach (64 %), Krajského súdu v Nitre (49 %) a Krajského súdu v Banskej Bystrici (47 %). 

V roku 2010 bolo zakúpené len jedno vozidlo pre Okresný súd Kežmarok. Pôvodne užívané vozidlo bolo poškodené pri povodni v meste Kežmarok. V súčasnosti je v užívaní na súdoch celkom 92 vozidiel, z toho 46 je starších ako 6 rokov a z nich je 13 vozidiel starších ako 10 rokov. V sledovanom období bolo na súdoch 14 % vozidiel starších ako 10 rokov a naopak 39 % je v používaní kratšie ako 5 rokov. Optimálna obnova a modernizácia autoparku pritom predstavuje výmenu 10 až 12 vozidiel ročne.

Hlavnými kancelárskymi zariadeniami používanými na súdoch sú reprografické zariadenia na kopírovanie súdnych rozhodnutí a ďalších potrebných dokumentov. V súdnictve bolo využívaných celkom 306 reprografických zariadení s vyšším výkonom, z toho je 204 v dobrom technickom stave a bez porúch, 71 kopírovacích strojov je v používaní, ale je často potrebná ich oprava a 31 zariadení je už po dobe použiteľnosti.

Kamerové systémy sú na 28 súdoch a na 33 súdoch kamerový systém nie je zrealizovaný. V období rokov 2011 až 2020 je cieľom realizovať postupne kamerový systém na všetkých súdoch, a tým zabezpečiť nevyhnutnú úroveň ochrany súdnych budov. 

Problémom na súdoch je zastaranosť telefónnych ústrední, a tým problémy so spojením. V nasledovnom období bude potrebné riešiť a postupne nahradiť podľa technického stavu stávajúce telefónne ústredne na súdoch modernejšími a prevádzkovo výrazne úspornejším systémom IP telefónie s využitím liniek vybudovaných v rámci informačných sietí pre výpočtovú techniku. 

Rôzne je na súdoch vybavenie archívov. Posuvné regále, ktoré sú najvhodnejšie na plné využitie sú len na 10 súdoch, na ostatných sú drevené alebo kovové policové regále. Ich využiteľnosť je menej ekonomicky výhodná, nakoľko zaberajú viac miesta a je na ne možné uložiť menej spisov. Cieľom je zabezpečiť posuvné regále na maximálny počet súdov, všade tam, kde je to stavebne možné.

Pohľadávky

Stav pohľadávok k 31. decembru 2010 predstavoval sumu 44 457 895 Eur, čo oproti roku 2009 predstavuje nárast o 5 383 774 Eur. Z toho podstatnú časť tvoria pohľadávky, ktoré vymáha Justičná pokladnica pri Krajskom súde v Bratislave. 

Justičná pokladnica ako centrum správy a vymáhania súdnych pohľadávok vykonáva svoju činnosť v súlade s ustanoveniami zákona č. 65/2001 Z. z. o správe a vymáhaní súdnych pohľadávok v znení neskorších predpisov (ďalej len „zákon“).

Počiatočný stav vymáhaných pohľadávok k 1. januáru 2010 bol 285 299 položiek, v hodnotovom vyjadrení 38 869 596 Eur. Prírastky (nápad) za rok 2010 predstavuje 53 324 položiek, v hodnotovom vyjadrení 10 211 513 Eur. Justičná pokladnica znížila objem pohľadávok za rok 2010 v sume 4 817 690 Eur, z toho zaplatením 3 504 844 Eur a 1 312 846 Eur odpisom. Konečný stav k 31. decembru 2010 bol 306 468 položiek, v hodnotovom vyjadrení 44 263 418 Eur. 

Efektivita vymáhania Justičnej pokladnice v roku 2010 sa značne zvýšila, v porovnaní s rokom 2009, kedy sa vymohlo 2 903 038 Eur, v roku 2010 sa vymohlo 3 504 844 Eur, čo je o 601 806 Eur viac. 

Justičná pokladnica ako exekučný orgán, nariaďuje a uskutočňuje výkon rozhodnutia zrážkou zo mzdy a prikázaním pohľadávky. Na vykonanie exekúcie predajom hnuteľných vecí, predajom nehnuteľností, cenných papierov, predajom obchodného podielu a predajom podniku, justičná pokladnica v pozícii exekučného súdu priamo vydáva poverenie pre súdnych exekútorov. Celkovo za rok 2010 bolo realizovaných 36 945 výkonov rozhodnutí. 

Justičná pokladnica trvale upustila od vymáhania v súlade s § 4 ods. 4, 5 zákona v 6 092 položkách. Prihlásila do konkurzu 703 pohľadávok a správcovia konkurznej podstaty poukázali na jej účet 42 777 Eur. 

Záväzky

Celkový stav záväzkov k 31. decembru 2010 predstavoval čiastku 55 799 756 Eur, v porovnaní s rokom 2009 sú vyššie o 1 259 375 Eur. 
Najvyšší finančný objem tvorili dlhodobé záväzky vo výške 45 426 916 Eur, z toho:
•	iné záväzky vo výške 45 193 602 predstavovali záväzky zo súdneho konania.
•	krátkodobé záväzky vo výške 10 372 840 Eur voči zamestnancom predstavovali záväzky voči zdravotným poisťovniam, Sociálnej poisťovni a daňovému úradu, vyplývajúce z nároku na mzdy, platy, služobné príjmy OOV a zákonných odvodov za mesiac december 2010, ktoré sú zúčtované v mesiaci december a vyplácané v mesiaci január 2011.

Z á v e r :

Dosiahnuté výsledky hospodárenia súdníctva, ostatných organizácií a Ministerstva spravodlivosti SR – ústredného orgánu zodpovedali podmienkam rozpočtového hospodárenia a objemu pridelených rozpočtových prostriedkov na rok 2010.

Priaznivo boli plnené príjmy v celkovej sume 5 028 437 Eur, t. j. 168,32 %. V súdnictve boli odvedené do štátneho rozpočtu prostredníctvom príslušných daňových úradov ďalšie príjmy zo súdnych poplatkov vo výške 57 661 794 Eur. 

Čerpanie výdavkov celkom bolo vo výške 166 006 605 Eur, t. j. 100,0 %.

V roku 2010 boli financované z prostriedkov štátneho rozpočtu len najnevyhnutnejšie výdavky na zabezpečenie plnenia úloh súvisiacich s prevádzkou súdov a zabezpečením súdneho konania. Ide najmä o výdavky za elektrickú energiu, vodu, plyn, poplatky za telefón a poštové poplatky, pohonné hmoty, za údržbu a aktualizáciu používaných programových produktov. 

V priebehu II. polroka a hlavne koncom roka 2010 na základe rozpočtových opatrení Ministerstva financií SR a pridelenia rozpočtových prostriedkov boli zaplatené všetky evidované neuhradené záväzky predovšetkým v súdnom konaní (trovy advokátom zastupujúcich v trestnom konaní ex offo, znalcom za vykonané znalecké posudky, tlmočníkom a prekladateľom za poskytnuté služby, exekútorom, prísediacim). Zaplatili sa aj faktúry za poštové služby, energie, nákup všeobecného materiálu, hlavne papiera a obálok, výdavky na primerané finančné zadosťučinenia pri porušení základného práva na prerokovanie bez zbytočných prieťahov – Nálezy Ústavného súdu SR a výdavky na priznané odškodnenia osôb v zmysle platných predpisov.

Uhradením týchto záväzkov sa splnila úloha vyplývajúca  z programového vyhlásenia vlády, t. j. vláda SR uhradí dlhy štátu voči advokátom, znalcom, notárom, tlmočníkom, prekladateľom za ich služby poskytnuté v rezorte spravodlivosti. 

Vykonaná analýza hospodárenia v roku 2010 jednoznačne preukázala kritický stav v ekonomickom zabezpečení z dôvodu viac rokov pretrvávajúceho nedofinancovania potrieb súdnictva.

Pridelené rozpočtové prostriedky v roku 2010 v plnom rozsahu nepostačovali, resp. neumožňovali:
•	opravy, obmenu, resp. doplnenie výpočtovej techniky, reprografickej a kancelárskej techniky, 
•	priestorové zabezpečenie súdov, vrátane zvýšenia kapacity a vybavenosti archívnych priestorov (kovové a posuvné regále), vybudovanie klimatizácie, doplnenie, resp. obmenu interiérového zariadenia,
•	opravy a údržbu budov, odstraňovanie havarijného, resp. zlého technického stavu budov, opravy striech a izolácií, výmenu okien a zabezpečenie ich ochrany (kamerový systém),
•	stavebné rekonštrukcie a modernizácie budov súdov, zatepľovanie a vybudovanie bezbariérového prístupu,
•	obmenu vozového parku.

Po celkovom zhodnotení rozpočtového hospodárenia za rok 2010 možno konštatovať, že hospodárenie súdnictva, ostatných organizácií a Ministerstva spravodlivosti SR – ústredného orgánu v podmienkach poddimenzovaného rozpočtu zakladá nevyhovujúce predpoklady pre hospodárenie v ďalších obdobiach.

Krajský súd v Bratislave (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov
k 31.12.2010	Evidenčný počet
zamestnancov vo fyzických
osobách k 31.12.2010	
Sudcovia	274	263	
Justiční čakatelia	21	21	
Zamestnanci	920	854	
Spolu	1 215	1 138	

Krajský súd v trenčíne (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2010	Evidenčný počet
zamestnancov vo fyzických
osobách k 31.12.2010	
Sudcovia	108	104	
Justiční čakatelia	12	11	
Zamestnanci	396	361	
Spolu	516	476	

Krajský súd v trnave (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2010	Evidenčný počet
zamestnancov vo fyzických
osobách k 31.12.2010	
Sudcovia	115	113	
Justiční čakatelia	13	11	
Zamestnanci	420	384	
Spolu	548	508	

Krajský súd v nitre (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2010	Evidenčný počet
zamestnancov vo fyzických
osobách k 31.12.2010	
Sudcovia	124	121	
Justiční čakatelia	10	9	
Zamestnanci	406	378	
Spolu	540	508	

Krajský súd v žiline (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2010	Evidenčný počet
zamestnancov vo fyzických
osobách k 31.12.2010	
Sudcovia	136	133	
Justiční čakatelia	17	17	
Zamestnanci	476	436	
Spolu	629	586	
Krajský súd v prešove (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2010	Evidenčný počet
zamestnancov vo fyzických
osobách k 31.12.2010	
Sudcovia	147	144	
Justiční čakatelia	22	22	
Zamestnanci	512	478	
Spolu	681	644	

Krajský súd v banskej bystrici (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2010	Evidenčný počet
zamestnancov vo fyzických
osobách k 31.12.2010	
Sudcovia	164	162	
Justiční čakatelia	7	7	
Zamestnanci	588	539	
Spolu	759	708	

Krajský súd v košiciach (okresné súdy a krajský súd)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2010	Evidenčný počet
zamestnancov vo fyzických
osobách k 31.12.2010	
Sudcovia	223	218	
Justiční čakatelia	18	18	
Zamestnanci	700	642	
Spolu	941	878	

ŠpeciALIZOVANÝ TRESTNÝ súd	
Kategória	Údaje o dosiahnutej skutočnosti	
	Skutočný počet zamestnancov
k 31.12.2010	Evidenčný počet
zamestnancov vo fyzických
osobách k 31.12.2010	
Sudcovia	13	13	
Zamestnanci	39	35	
Spolu	52	48	

justičná akadémia (ja)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2010	Evidenčný počet
zamestnancov vo fyzických
osobách k 31.12.2010	
Zamestnanci	31	31	
Spolu	31	31	

ministerstvo spravodlivosti SR - ústredie
	
Kategória	Údaje o dosiahnutej skutočnosti	
	Priemerný evidenčný
prepočítaný stav
zamestnancov
k 31.12.2010	Evidenčný počet
zamestnancov vo fyzických
osobách k 31.12.2010	
Zamestnanci	261	258	
Spolu	261	258	
Inštitút vzdelávania MS SR - OMšenie	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2010	Evidenčný počet
zamestnancov vo fyzických
osobách k 31.12.2010	
Zamestnanci	29	29	
Spolu	29	29	

centrum právnej pomoci (cpp)	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2010	Evidenčný počet
zamestnancov vo fyzických
osobách k 31.12.2010	
Zamestnanci	72	59	
Spolu	72	59	
celkový počet zamestnancov rezortu MS SR	
Kategória	Údaje o dosiahnutej skutočnosti	
	Skutočný počet zamestnancov 
k 31.12.2010	Evidenčný počet
zamestnancov vo fyzických
osobách k 31.12.2010	
Súdy	5 881	5 494	
Inštitút, JA, CPP	132	119	
Spolu	6 013	5 613